stanford-oval/wikipedia huggingface dataset:
Käärmekurkilinnut

| Käärmekurkilinnut |
| --- | --- |
 Töyhtökäärmekurki (Cariama cristata)
 Myöhäisliitukausi - Nykyaika (Holoseeni) 66–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käärmekurkilinnut Cariamiformes  Fürbringer, 1888
Heimot
 Cariamidae  †Phorusrhacidae  †Bathornithidae  †Idiornithidae  †Geranoididae  †Ameghinornithidae  †Salmilidae 
Katso myös
   Käärmekurkilinnut Wikispeciesissä   Käärmekurkilinnut Commonsissa 
Infobox OKNimi-testi OK: 
Käärmekurkilinnut (Cariamiformes tai Cariamae) on lintujen lahko, jonka kaikki elävät lajit kuuluvat käärmekurkien (Cariamidae) heimoon. Siihen kuuluu esimerkiksi laji töyhtökäärmekurki (Cariama cristata). Vaikka käärmekurkilintuja on perinteisesti pidetty kurkilintujen alalahkona, sekä morfologiset että geneettiset tutkimukset osoittavat että ne muodostavat oman lahkonsa, joka yhdessä jalohaukkojen (Falconidae), papukaijalintujen (Psittaciformes) ja varpuslintujen (Passeriformes) kanssa muodostavat kladin Australaves.
Hävinneiden käärmekurkilintujen kokovertailua. Vasemmalta oikealle: Kelenken, Fororak ja Titanis sekä Gastornis heimosta Gastornithidae.
Ensimmäinen tälle lahkolle kuulunut fossiili oli yksittäinen reisiluu Cape Lamb Memberin Lopez de Bertodanon muodostumasta, Vega Islandilta Etelämantereelta. Tämä myöhäiselle liitukaudelle, noin 66 miljoonaa vuotta sitten, ajoitettu yksilö on mahdoton erottaa nykyisistä käärmekurjista, ja kuului suurelle linnulle, jolla oli korkeutta metrin verran. Iästään ja alueellisesta levinneisyydestä päätellen se on saattanut olla sekä käärmekurkien, että hirmulintujen esi-isä.
Edvard Hagerup Bull

Edvard Hagerup Bull (10. kesäkuuta 1922 Bergen, Norja – 15. maaliskuuta 2012) oli norjalainen säveltäjä. Häntä pidetään nykymusiikin säveltäjänä.
Bull opiskeli Oslon konservatoriossa sekä Darius Milhaudin, Jean Rivierin ja Olivier Messiaenin oppilaana Pariisin konservatoriossa (1948–1953). Diplomiopintoja hän suoritti Charles Koechlinin ja Boris Blacherin oppilaana Berliinin musiikkikorkeakoulussa.
Bull on säveltänyt kaksi oopperaa, kolmekymmentä orkesteriteosta ja kamarimusiikkia. Hänen kolmas trumpettikonserttonsa Rhapsody in Rags on omistettu Ole Edvard Antonsenille. Muita teoksia ovat huilukonsertot Ad usum amicorum ja Pastorale og Perpetuum mobile.
Bullin isoisä oli norjalainen poliitikko Edvard Hagerup Bull, ja hän oli sukua Edvard Griegille.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Edvard Hagerup Bull (tonsättare)
Edward Adrian Wilson

Wilson vuonna 1911
Edward Adrian Wilson (23. heinäkuuta 1872 – 29. maaliskuuta 1912) oli englantilainen tutkimusmatkailija, lintutieteilijä, lääkäri ja luonnonhistorioitsija.
Vuonna 1913 Ison-Britannian Royal Geographical Society myönsi postuumisti Wilsonille mitalin (The Patron's Medal) hänen työstään Antarktiksella.
Aiheesta muualla

Kuvia tai muita tiedostoja aiheesta Edward Adrian Wilson Wikimedia Commonsissa
Easy (suomalainen yhtye)

Easy on suomalainen lauluyhtye, joka teki yhden albumin Scandia-levymerkille.
Kokoonpano

Sami Jawne
Roni Kamras
Peter Kokljuschkin
Christian Nyberg
Diskografia

Easy (1979)
Aiheesta muualla

Easy (suomalainen yhtye)n esitystuotanto Suomen äänitearkistossa (1901–1999)
Korpilammi (Mänttä-Vilppula)

| Korpilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°08′52″N, 24°14′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskuoja:  oja Laskujärveen 
Järvinumero:  35.491.1.006
Mittaustietoja
Pinnankorkeus:  130,4 m  
Rantaviiva:  0,695 km  
Pinta-ala:  3,216 ha  
Saaria:  ei saaria 
 fiKorpilammi 
Korpilammi  on Pirkanmaalla Mänttä-Vilppulassa Innalan kylän lähellä sijaitseva lampi.
Maantietoa

Lammen pinta-ala on 3,2 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Vehkajärven lähialueeseen (35.491) se kuuluu. Lammen vedenpinnan korkeus on 130,4 metriä mpy.
El Calafate

| El Calafate |
| --- | --- |
 Avenida del Libertador on El Calafaten pääkatu.
Valtio:  Argentiina
Maakunta:  Santa Cruz
Departementti:  Lago Argentino
Hallinto:  
 – Hallinnon tyyppi:  Kunta
 – Pormestari:  Javier Belloni
Pinta-ala:  
 – Kokonaispinta-ala:  22,9 km²
Korkeus:  199 m
Väkiluku (2010):  16 655
 – Väestötiheys:  727 as./km²
 
 www.elcalafate.gov.ar 
Infobox OKVirheellinen NIMI-arvo: 
El Calafate on kylä Argentiinan Patagoniassa. Se sijaitsee Lago Argentino -järven eteläpuolella, Santa Cruzin maakunnan lounaisosassa, noin 315 kilometrin päässä Río Gallegosista. Kylän nimi johtuu pienestä keltakukkaisesta pensaasta tumman violetteine marjoineen, calafatesta (Berberis buxifolia), joka on yleinen Patagoniassa.
El Calafate on tärkeä turistikohde ollen lähtökeskittymänä Los Glaciaresin kansallispuiston eri osiin, kuten Perito Morenon jäätikölle ja Cerro Fitz Roylle ja Cerro Torrelle.
Ilmasto

Alueen ilmasto on viileä ja kuiva. Keskimääräinen lämpötila talvella on –2 °C ja kesällä 18 °C. Sateet ovat alueella vähäisiä ja ajoittuvat enimmäkseen syksylle. Vuosittainen sademäärä on alueella alle 300 millimetriä.
Aiheesta muualla

Kuvia tai muita tiedostoja aiheesta El Calafate Wikimedia Commonsissa
Easy Dance Club (EDC)

Easy Dance Club eli tuttavallisemmin EDC on paritanssin muoto, jota tanssitaan ryhmämuodostelmassa. Tanssilajeina ovat vakio- ja latinalaistanssit, mutta huomattavasti helpotettuna ja yksinkertaistettuna. Siitä kertoo myös tanssimuodon suomalainen nimi ”easy”. Easy Dance Club (EDC) on Suomen Tanssiurheiluliiton rekisteröimä tuotemerkki.
Historia

Easy Dance Club polveutuu Sequence Dancing Club -toiminnasta, joka on kotoisin Englannista. Suomeen tanssin toi Uudesta Seelannista kuopiolainen pitkän linjan tanssinopettaja ja -valmentaja Raili Tilli. Suomessa ohjelmistoon lisättiin sequence-tanssien lisäksi suomalaisille tuttuja lavatansseja kuten polkka, humppa, jenkka ja mazurkka. Pian tanssimuoto myös ristittiin uudelleen ja se sai nimekseen Easy Dance Club.
Osaksi Suomen Tanssiurheiluliiton virallista lajiperhettä EDC tuli vuonna 2018 Kunnossa Kaiken Ikää -hankkeen kautta.
Yleistä

Easy Dance Club on tanssimuoto joka sopii kaikille, lapsista ja koululaisista aina ikäihmisiin. Parin voi muodostaa myös samaa sukupuolta olevat harrastajat.
Tunneilla tekniikka ei ole etusijalla, vaan tärkeintä on tanssin riemu, liikunta ja mukava yhdessäolo. Ohjelmassa käytetään tuttuja ja helppoja askelkuvioita eri tansseista. Ohjelmaa voidaan kuitenkin vapaasti kehitellä ryhmän toiveiden ja taitojen mukaisesti.
Tanssijoilla on mahdollisuus edetä kolmella eri tasolla, joita ovat: perustaso, jatkotaso ja esitystaso. Jatkuvuus taataan sillä, että ohjelma etenee progressiivisesti vaikeusastetta ja tanssien määrää lisäämällä kaudesta toiseen. Edistyneemmät tanssijat voivat osallistua myös tapahtumiin ja tanssinäytöksiin.
ECD-ohjaajalla on hyvä olla aina jonkinasteinen vakio- ja latinalaistanssitausta sekä ohjaajakokemusta.
Aiheesta muualla

EDC Tanssiurheiluliiton sivuilla
Eduard Sobol

Eduard Sobol vuonna 2017.
Eduard Sobol (s. 20. huhtikuuta 1995 Vilnijansk) on ukrainalainen jalkapalloilija. Hän on pelipaikaltaan vasen laitapuolustaja. Hän on pituudeltaan 186-senttimetrinen. Hän edustaa Belgian liigassa pelaavaa Club Bruggea lainalla kotimaansa Šah’tar Donetskista ja on pelannut vuodesta 2016 Ukrainan maajoukkueessa.
Sobol aloitti liigauransa Metalurh Zaporižžjan joukkueessa ja siirtyi vuonna 2013 Šah’tar Donetskiin mutta on sittemmin pelannut myös lainasopimuksilla eri seuroissa Ukrainassa ja Tšekissä. Kesällä 2019 hän siirtyi lainalle belgialaisseura Club Bruggeen. Hän on pelannut Ukrainan pääsarjassa 80 ottelua, Tšekin pääsarjassa 41 ottelua ja Belgian pääsarjassa 56 ottelua. Maaleja hän on tehnyt Tšekissä ja Belgiassa kaksi sekä Ukrainassa yhden. Mestarien liigassa hän on pelannut kahdeksan ottelua Club Bruggen joukkueessa ja Eurooppa-liigassa 16 ottelua eri joukkueissa.
Sobol on pelannut Ukrainan nuorisomaajoukkueissa. Hän nousi Ukrainan A-maajoukkueeseen ensimmäisen kerran syyskuussa 2016 MM-karsintaottelussa Islantia vastaan. Hän on pelannut yhteensä 21 A-maaottelua, joista 15 ottelussa avauskokoonpanossa. Kesän 2021 EM-kilpailujen alkulohkossa hän tuli toisessa ottelussa Pohjois-Makedoniaa vastaan vaihdosta kentälle ottelun viime hetkiksi.
Eddie Redmayne

| Eddie Redmayne |
| --- | --- |
 Eddie Redmayne vuonna 2016.
Henkilötiedot
Syntynyt: 6. tammikuuta 1982 (ikä 42) Lontoo, Englanti, Iso-Britannia
Ammatti:  näyttelijä, malli
Puoliso:  Hannah Bagshawe (2014–)
Lapset:  2
Näyttelijä
Aktiivisena:  1998–
Merkittävät roolit:  My Week with Marilyn Les Misérables Kaiken teoria Tanskalainen tyttö Ihmeotukset ja niiden olinpaikat
Palkinnot
 Parhaan miessivuosan Tony   2010 Red   Parhaan miespääosan Oscar  2014 Kaiken teoria  Parhaan miespääosan Golden Globe  2014 Kaiken teoria  Parhaan miespääosan SAG  2014 Kaiken teoria  Parhaan miespääosan Bafta  2014 Kaiken teoria 
 Nimikirjoitus
Aiheesta muualla
IMDb 
Elonet
Edward John David ”Eddie” Redmayne (s. 6. tammikuuta 1982) on brittiläinen Oscar-palkittu näyttelijä ja malli, joka on näytellyt muun muassa elokuvissa My Week with Marilyn (2011), Les Misérables (2012), Kaiken teoria (2014), Tanskalainen tyttö (2015) ja Ihmeotukset ja niiden olinpaikat (2016). Kaiken teoriasta hänet palkittiin parhaan miespääosan Oscarilla, Golden Globella, Baftalla ja SAG-palkinnolla. Hän voitti parhaan miessivuosan Tony-palkinnon vuonna 2010 esiintymisestään näytelmässä Red. Hän on myöhemmin katunut esiintymistään Tanskalainen tyttö -elokuvassa, koska Redmaynen mielestä elokuvan pääosassa olisi pitänyt olla transsukupuolinen henkilö esittämässä elokuvan transsukupuolista protagonistia.
Yksityiselämä

Redmayne meni naimisiin Hannah Bagshawen kanssa 15. joulukuuta 2014. Heidän esikoisensa Iris Mary syntyi kesäkuussa 2016. Parin toinen lapsi, Luke Richard, syntyi maaliskuussa 2018.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat>  |
| --- | --- | --- | --- | --- |
| 2006 | Soluttautujat | Like Minds | Alex Forbes |  |
| 2006 | The Good Shepherd | The Good Shepherd | Edward Jr. |  |
| 2007 | Savage Grace | Savage Grace | Antony Baekeland |  |
| 2007 | Elisabet – Kultainen aikakausi | Elizabeth: The Golden Age | Anthony Babington |  |
| 2008 | The Yellow Handkerchief | The Yellow Handkerchief | Gordy |  |
| 2008 | Kuningattaren sisar | The Other Boleyn Girl | William Stafford |  |
| 2009 | Powder Blue | Powder Blue | Qwerty Doolittle |  |
| 2009 | Glorious 39 | Glorious 39 | Ralph Keyes |  |
| 2010 | Black Death | Black Death | Osmund |  |
| 2011 | Hick | Hick | Eddie Kreezer |  |
| 2011 | My Week with Marilyn | My Week with Marilyn | Colin Clark |  |
| 2012 | Les Misérables | Les Misérables | Marius Pontmercy |  |
| 2014 | Kaiken teoria | The Theory of Everything | Stephen Hawking |  |
| 2015 | Nouseva Jupiter | Jupiter Ascending | Balem The King |  |
| 2015 | Tanskalainen tyttö | The Danish Girl | Lili Elbe |  |
| 2015 | Taru Sodorin kadonneesta aarteesta | Thomas and Friends - Sodor’s Legend of the Lost Treasure | Ryan (ääni) |  |
| 2016 | Ihmeotukset ja niiden olinpaikat | Fantastic Beasts and Where to Find Them | Newt "Lisko" Scamander |  |
| 2018 | Luolamies | Early Man | Tuk (ääni) |  |
| 2018 | Ihmeotukset: Grindelwaldin rikokset | Fantastic Beasts: The Crimes of Grinderwald | Newt "Lisko" Scamander |  |
| 2022 | Ihmeotukset: Dumbledoren salaisuudet | Fantastic Beasts: The Secrets of Dumbledore | Newt "Lisko" Scamander |  |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakso | Televisio> Rooli |
| --- | --- | --- | --- | --- |
| 1998 | Animal Ark | Animal Ark | Jakso "Bunnies in the Bathroom" | John Hardy |
| 2003 | Tohtorit | Doctors | Jakso "Crescendo" | Rob Huntley |
| 2005 | Elizabeth I | Elizabeth I | Jakso "Southampton" | Southampton |
| 2008 | Tess of the d'Urbervilles | Tess of the d'Urbervilles | 4 jaksoa | Angel Clare |
| 2010 | Taivaan pilarit | The Pillars of the Earth | 8 jaksoa | Jack Jackson |
| 2012 | Mustarastas laulaa | Birdsong | 2 jaksoa | Stephen Wraysford |
Aiheesta muualla

Kuvia tai muita tiedostoja aiheesta Eddie Redmayne Wikimedia Commonsissa
Kreemi

Kreemi on aines, joka valmistetaan voista tai margariinista, tomusokerista, vedestä tai maidosta ja vaniljasokerista.
Kreemiä käytetään:
kakun kuorrutteena
sokerimassan tai marsipaanin alla eristeenä
kuppikakkujen kuorrutteena
macaronsien täytteenä
kääretorttujen ja kakkujen täytteenä
kukka-ja muihin pursotuksiin
Kreemiä voi maustaa makuaromeilla sekä värjätä pastaväreillä. Nestemäiset väriaineet saattavat vaikuttaa kreemin rakenteeseen.
Kreemin maustamiseen voi myös käyttää tomusokerin tilalla joko kokonaan tai osittain maustettuja tomusokereita.
Erilaisia kreemejä:
tuorejuustokreemi
marenkikreemi
sokerikreemi, voikreemi
suklaakreemi
valkosuklaakreemi
kinuskikreemi
Kreemi.
Kreemi.
Kreemi.
Kreemillä kuorrutettu kakku.
Frankfurter Kranz.
Aiheesta muualla

Voikreemi (Arkistoitu – Internet Archive) K-ruoka
Korpilahden kirkonkylän työväentalo

| Korpilahden kirkonkylän työväentalo |
| --- | --- |
 Korpilahden kirkonkylän työväentalo 6. elokuuta 1913.
Osoite:  Korpilahden kirkonkylä, 41800 Korpilahti
Sijainti:  Jyväskylä
Valmistumisvuosi:  1904
Rakennuttaja:  Korpilahden kirkonkylän Työväenyhdistys
Omistaja:  Osuusliike Pohjois-Päijänne
Runkorakenne:  lauta, osaksi hirsi
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Korpilahden kirkonkylän työväentalo on Korpilahden kirkonkylän keskustassa sijaitseva työväentalo, joka on rakennushistoriallisesti ja historiallisesti arvokas. Se edustaa työväentalorakentamiselle ominaista rakennustyyppiä.
Historia

Työväenyhdistys perustettiin Korpilahdelle vuonna 1905. Sitä ennen oli toiminut jo suurlakkokomitea. Työväentalon tontti on alkuaan kuulunut Kreivilän taloon. Talollinen Kalle Pekkarinen vuokrasi 1898 siihen kuuluneen Kokkolan palstan rakennuksineen. Hän myi sitten palstan ja siinä olevien rakennusten vuokraoikeuden Korpilahden kirkonkylän työväenyhdistykselle 15.8.1910. Vuonna 1915 yhdistys rakensi ja vuokrasi kauppakartanon osuusliikkeelle viideksi vuodeksi. Vuokra-aikaa jatkettiin sopimuksen mukaan.
Vuonna 1914 näyttämön alle rakennettiin kulissivarasto. Vuonna 1951 tehtiin suuri remontti. Rakennusmestari Merisalon piirustusten mukaan urakoitiin liikehuoneiston kunnostus. Rakennuksessa toimi parturiliike vuosina 1951–1955. Myös kahvila on ollut vuokrattuna eri henkilöille. Vuonna 1955 talo vuokrattiin viideksi vuodeksi Osuusliike Pohjois-Päijänteelle. Vuonna 1956 talo myytiin Korpilahden Kiinteistö Oy:lle.
Rakennus

Työväentalo on osaksi lauta ja osaksi hirsirunkoinen harja/satulakattoinen kolmikerroksinen rakennus, joka on alun perin ollut asuinrakennus. Katteena on ollut mineraalilevyselvennä. Talo on väriltään kirkkaan keltainen. Kuistin yläpuolella on ollut parveke.
Talossa on ollut juhlasali näyttämöineen, ravintola, keittiö, eteinen. Alakerrassa on liikehuoneistot. Yläkerrassa on vahtimestarin asunto.
Toimintaa työväentalolla

Työväenyhdistyksen toiminnan lisäksi talossa on ollut liiketoimintaa.
Last in Line

Last in Line voi tarkoittaa ainakin:
Nylon Beatin albumia Last in Line
Nylon Beatin kappaletta Last in Line
Dion albumia The Last in Line
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Last in Line”, voi hakea sivunnimihaulla, laajalla sivunnimihaulla tai tekstihaulla.
Edvard Grönblad

Edvard Grönblad. Maalaus Adolf von Becker (1858).
Jakob Edvard August Grönblad (19. marraskuuta 1814 Turku – 4. tammikuuta 1864 Jyväskylä) oli suomalainen historiantutkija.
Grönbladin vanhemmat olivat laamanni Jakob Johan Grönblad (1781–1847) ja Margareta Johanna Fahlstedt. Hän kävi Vaasan ja Oulun triviaalikouluja ja pääsi ylioppilaaksi Uppsalassa 1830. Grönblad valmistui filosofian kandidaatiksi ja väitteli tohtoriksi Uppsalan yliopistossa 1839.
Grönblad oli Helsingin yksityislyseon opettajana 1839–1840, Aleksanterin yliopiston konsistorin amanuenssina 1840–1844, yliopiston historian dosenttina 1843–1863, vt. historian professorina 1854–1856 ja Helsingin yliopiston kirjaston amanuenssina 1844–1863. Hän järjesti senaatin vanhemman arkiston, joka siihen asti oli maannut melkein koskemattomana senaatin ullakolla.  Työtä kesti 12 vuotta 1844–1856. Hänen omien tutkimustensa aiheena oli keskiaika ja 1500-luku. Grönblad harjoitti arkistotutkimuksia ulkomailla keräillen Suomen historiaa koskevia asiakirjoja, joita myös julkaisi painosta: Urkunder upplysande Finlands öden och tillstånd i slutet af 16:de och början af 17:de århundradet (1843–1856) sekä Nya källor till Finlands medeltidshistoria (1857).
Grönblad sai eron virastaan vuonna 1863 sairauden takia. Hän asui sitten mielisairaana veljensä kihlakunnantuomari Karl Johan Oskar Grönbladin (1812–1893) luona Jyväskylässä ja kuoli siellä vuoden 1864 alussa.
Aiheesta muualla

Förteckning öfver framlidne docenten d:r J. E. A. Grönblads efterlemnade boksamling, som kommer att försäljas å auktionskammaren i Helsingfors den () och följande auktionsdagar. Helsingfors 1864.
Eeva-Kaarina Vilke

Eeva-Kaarina Vilke (s. 20. syyskuuta 1952) on suomalainen altto. Hän valmistui Sibelius-Akatemiasta pianonsoiton opettajaksi. Hän opiskeli laulua aluksi sivuaineena ja sitten mestarikursseilla. Hän suoritti Lontoossa Licentiate of the Royal Academy of Music -tutkinnon. Hän on ollut eri orkesterien solistina ja tulkinnut useita oopperarooleja. Lisäksi hän on tehnyt oratorioesiintymisiä ja pitänyt lied- ja muita soolokonsertteja.
Lampinen (Hattula)

| Lampinen |
| --- | --- |
Valtiot:  Suomi
Maakunnat:  Kanta-Hämeen maakunta
Kunnat:  Hattula (Tyrväntö)
Koordinaatit:  61°12′48″N, 24°16′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajanselän alue‎ (35.23)
Laskuoja:  Rompsinoja 
Järvinumero:  35.234.1.002
Mittaustietoja
Pinnankorkeus:  79,4  m tai 80  m 
Rantaviiva:  0,714 km 
Pinta-ala:  3,751  ha 
 fiLampinen 
Lampinen  on Kanta-Hämeessä Hattulan Tyrvännön Monaalassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Lampinen on osa Rompainojan valuma-aluetta.
Maantietoa

Lampi on 250 metriä pitkä, 200 metriä leveä ja sen pinta-ala on 3,8 hehtaaria. Lampinen sijaitsee peltoaukean reunassa matalassa painaumassa. Siihen laskee suuri valtaoja, joka jatkaa lammen jälkeen matkaansa Rompsinojana laskien Vanajaveden Uskilanlahteen. Tulo-ojan latvoilla sijaitsevat Keskisjärvi ja Jouttijärvi. Lammen vedenpinnan korkeus on 79,4 metriä meren pinnan yläpuolella, jonka vuoksi Lampisen ja Vanajaveden vedenpinnat ovat samalla korkeudella. Lammen rantaviivan pituus on 700 metriä. Rannat ovat pensaikkoa ja lammen rannat kasvavat ruohoa ja kellukkaita. Lampi on autio.
Eeva-Kaisa Prokkola

Eeva-Kaisa Prokkola on suomalainen maantieteilijä. Vuoden 2020 alusta hän on toiminut aluekehityksen ja aluepolitiikan professorina Oulun yliopiston maantieteen yksikössä.
Prokkolan tutkimusaiheisiin kuuluvat muiden muassa alueellistumisen prosessit, alueellinen muutos, raja-alueet, aluekehitys, liikkuvuus, alueellinen turvallisuus ja resilienssi.
Käärmekuusi

| Käärmekuusi |
| --- | --- |
 Käärmekuusi Helsingissä Kaisaniemen kasvitieteellisessä puutarhassa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Kuuset Picea
Laji::  Metsäkuusi abies
Muoto::  virgata
Kolmiosainen nimi
 Picea abies f. virgata  (Jacques) Rehder 
Infobox OKNimi-testi OK: 
Käärmekuusi (Picea abies f. virgata) on metsäkuusen (Picea abies) erikoinen muoto, jonka oksien kasvu poikkeaa geneettisen häiriön vuoksi normaalista.
Käärmekuusi kasvattaa yleensä hyvin vähän oksasilmuja ja työntää pitkää voimakasta versoa, joka on vahvasti neulasten peittämä. Tyypillistä on käärmekuuselle juuri se, että neulaset ovat pitkät, vahvat ja yleensä kaarevat. Äärimuotona se on pelkkä keppi, jolla ei ole oksia ollenkaan. Tällainen keppikuusi (Picea abies f. monstrosa) on kuitenkin erittäin harvinainen. Muuten käärmekuusi menestyy Suomessa luonnonvaraisena lähes koko maassa, joskin sitä esiintyy verrattain harvassa.
Aiheesta muualla

Ole Oskarsson & Teijo Nikkanen: Käärmekuusi Metsäpuiden erikoismuotoja kultakuusesta luutakoivuun.  23.3.1998. Metla. Arkistoitu 9.11.2013. Viitattu 23.3.2011.
Eduard Scherrer

| Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Mitalit> Maa:   Sveitsi.Miesten rattikelkkailu. Olympialaiset  | Maa:   Sveitsi> Miesten rattikelkkailu. |
| --- | --- | --- | --- |
|  Kultaa | Chamonix 1924 | neljän miehen kelkka |  |
Sveitsin rattikelkkajoukkue (Leysinistä), olympiavoittaja vuonna 1924 Chamonix'ssa (Scherrer, Neveu ja Schläppin veljekset)
Eduard Scherrer (15. huhtikuuta 1890 − 4. heinäkuuta 1972) oli sveitsiläinen rattikelkkailija, joka kilpaili 1920-luvun alkupuolella.
Vuoden 1924 talviolympialaisissa Scherrer voitti kultaa nelimiehiskelkkailussa ajalla 5.45,54, yhdessä Alfred Neveun, Alfred Schläppin, ja Heinrich Schläppin kanssa.
Scherrer ei ollut ohjastanut rattikelkkaa ennen olympialaisia, mutta hänen ystävät Neveu ja Schläppit suostuttelivat hänet kokeilemaan rattikelkkaa huvin vuoksi voitettuaan sen arvonnasta. Vuoden 1924 olympialaiset olivat ainoat hänen kilpailuhistoriassa.
Aiheesta muualla

Eduard Scherrerin profiili DatabaseOlympics.comin sivuilla (englanniksi)
Kuopion uimahalli

Kuopion uimahalli keväällä 2012.
Kuopion uimahalli oli Kuopion Hatsalan kaupunginosassa vuosina 1969–2020 sijainnut uimahalli. Se rakennetiin vuonna 1969, suunnittelijoina Seppo Ruotsalainen ja Esa Malmivaara. Halli oli valmistuessaan Suomen suurin uimahalli, kokonaistilavuudeltaan 36 100 kuutiometriä. Hallissa oli kuusiratainen 50 metrin allas, joka oli mahdollista jakaa välisillalla 12:ksi 25 metrin radaksi, sekä opetusallas. Hallissa oli kolmen metrin ponnahduslauta sekä kerroshyppyjä varten 3, 5, 7,5 ja 10 metrin hyppytasot.
Uimahallissa tehtiin maailmanennätyksiä, muun muassa Kuopion Uimaseura 24 tunnin uinnissa. Suomen ensimmäisen maailmanennätyksen teki Jani Sievinen 200 metrin sekauinnissa lyhyellä altaan mitalla (25 m).
Hallin yleisökapasiteetti oli noin 950 henkilöä. Täysi katsomo saavutettiin monesti pellehyppynäytöksissä ja muutamassa vesipallon miesten SM-sarjaottelussa.
Halli kävi sittemmin liian pieneksi kilpailutoimintaan ja rapistui huonokuntoiseksi, joten sen lähistölle suunniteltiin uusi halli. Uusi Kuntolaakson uimahalli rakennettiin Niiralan Montun tontille jäähallin viereen, ja otettiin käyttöön elokuussa 2020. Kuopion vanha uimahalli purettiin saman vuoden lopulla. Ennen uimahallin purkua siellä järjestettiin katutaidefestivaali, jossa koko rakennus maalattiin täyteen graffiteja.
Aiheesta muualla

Reino Holopainen (2020) Kuopion vanhan uimahallin purku (suomeksi) (youtube.com)